Source: https://svet.sme.sk/c/6339027/na-sud-sa-najviac-tesi-vrah-breivik.html
Timestamp: 2017-05-25 00:07:46+00:00

Document:
Na súd sa najviac teší vrah Breivik - svet.sme.sk
Zobraziť všetky sekcie Na súd sa najviac teší vrah Breivik
Anders Breivik chce provokovať, vraví jeho obhajca. 15. apr 2012 o 16:04 Kristína Kúdelová
Breivik na ostrove Utöya zabil 69 ľudí.(Zdroj: TASR/AP)Písmo:A-|A+300V pondelok sa v Osle začína súd, ktorý možno prirovnať k procesu s nórskym zradcom Quislingom. Z Osla od našej redaktorky Kristíny Kúdelovej Nebýva v Nórsku zvykom, aby sa zo súdnych procesov robili filmové záznamy. V pondelok sa urobí výnimka, pretože v Osle sa začína súd s mužom, ktorý 22. júla zabil až sedemdesiatsedem ľudí. Film však nebude určený na pozeranie. Nóri ho zavrú do národného archívu a dvadsaťpäť rokov ho odtiaľ nebudú vyberať. Pripravte sa Fakty Súd s Breivikom 68 percent Nórov má dosť správ o Breivikovi, 28 percent si myslí, že správy o tragédii z júla 2011 sú zodpovedajúce, 46 percent zo 637 opýtaných nórskych novinárov si myslí, že mediálna kampaň je prehnaná, na proces je akreditovaných 800 novinárov z 224 redakcií z celého sveta. „Ľutujem, že som nestihol zabiť viacerých,“ povedal Anders Breivik po zatknutí svojmu obhajcovi Geirovi Lippestadovi a ten jeho priznanie zverejnil. Verejnosť vtedy nie celkom chápala, prečo to radšej nezamlčal, ale vraj to malo zmysel. „Chcel som len ľudí pripraviť na to, že na súde zaznejú šokujúce veci. Breivik sa isto chystá provokovať,“ vysvetľoval Lippestad médiám. To je aj dôvod, prečo sa z prejavu obžalovaného zverejní len minimum a kontrolované budú podrobnosti z pitevných správ. Proces s Breivikom tu už neraz prirovnali k procesu s Vidkundom Quislingom, bývalým vysokým funkcionárom, súdeným za kolaboráciu s fašistami. Jeho meno sa v nórčine stalo synonymom zradcu. O Breivikovi sa nepíše ako o vrahovi ani o masovom vrahovi, nórske médiá používajú slovo terorista. Bezpečnostné opatrenia tomu zodpovedajú. Na súd ho budú privážať obrneným transportérom a každý deň inou trasou. Počas procesu by malo spolu vystúpiť 150 svedkov. Medzi nimi tí, ktorí Breivikovo strieľanie na ostrove Utöya prežili, teda deti, ktoré boli nútené za jednu hodinu dospieť. Vyjadria sa experti na výbušniny aj odborníci z rezortu vnútra, ktorí by mali mať informácie o tom, či má v Nórsku Breivik stúpencov. A predvolaní sú lekári. Päť a pol dňa O duševnom zdraví teroristu vypracovali psychiatri dva posudky – a rozchádzajú sa v nich. V prvom posudku pracovali s diagnózou paranoidnej schizofrénia, z druhého vyplýva, že Breivik nemá takú poruchu, ktorá by ho mohla zbaviť trestnoprávnej zodpovednosti. Či je obžalovaný chorý, alebo len má extrémne názory, rozhodne súd a to bude najdôležitejšia časť procesu. Od toho sa bude odvíjať výška trestu aj suma, ktorú jeho väzba či hospitalizácia bude Nórsko stáť. Proces by mal trvať do 22. júna. Denník Aftenposten píše, že sám Breivik dostane na vysvetlenie svojho činu päť a pol dňa. Po prečítaní obvinenia dostane otázku, či sa cíti vinným. Nechajte si posielať ranný prehľad najdôležitejších správ e-mailom

References: súd 
 súd 
 súd 
 Súd 
 súd 
 súd